**PÁPAKÖRNYÉKI ÖNKORMÁNYZATOK**

 **FELADATELLÁTÓ TÁRSULÁS**

 **TÁRSULÁS ELNÖKE**

 **8542 Vaszar, Fő u. 29.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanácsa**

**2014. december 11-i ülésére**

**Tárgy: 2015. évi belső ellenőrzési feladatok végrehajtása**

**Tisztelt Társulási Tanács!**

A Pápakörnyéki Önkormányzatok Feladatellátó Társulása látja el az abban részt vevő önkormányzatok vonatkozásában a belső ellenőrzési feladatokat a Társulási Megállapodás alapján, a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (továbbiakban: Kormány rendelet) szabályai szerint.

A belső ellenőrzésben érintett önkormányzatok vonatkozásában a Kormány rendelet 32. § (3) bekezdése alapján a belső ellenőrzési vezető november 30-ig megküldi a tárgyévre vonatkozó belső ellenőrzési tervet a társulási elnök részére.

A Társulás belső ellenőrzési feladatait szerződés alapján a Tömpe és Kiss Belső Ellenőrzési Betéti Társaság látja el.

A belső ellenőrzési vezető Kiss Mária az által készített ellenőrzési tervet határidőben megküldte részemre, melyet a 2015. évi az ellenőrzésben érintett önkormányzatok részére véleményezésre megküldtem.

A belső ellenőrzési éves ütemtervet a Társulási Tanács december 31-ig hagyja jóvá, melyet a költségvetési szervek vezetőivel egyeztetett tartalommal nyújtok be.

Kérem a Tisztelt Társulás Tanácsot, hogy a Társulás 2015. évi belső ellenőrzési ütemtervét, abban az egyes önkormányzatok ellenőrzési tervét az előterjesztés 1. melléklete szerint hagyja jóvá.

**Pápakörnyéki Önkormányzatok Feladatellátó Társulás**

**Társulási Tanács**

**../2014. (XII. 11.) határozata**

A Pápakörnyéki Önkormányzatok Feladatellátó Társulás Társulási Tanácsa a Társulás 2015. évi belső ellenőrzési ütemtervét az előterjesztés 1. melléklete szerint jóváhagyja.

Határidő: Folyamatos

Felelős: Elnök

Vaszar, 2014. december 1.

 **Varga Péter**

 **elnök**